b"\n_START_ARTICLE_\nJoan Cornell\xc3\xa0 V\xc3\xa1zquez\n_START_SECTION_\nBiografia\n_START_PARAGRAPH_\nHa col\xc2\xb7laborat en publicacions com La Cultura del Duodeno, El Peri\xc3\xb3dico, Aman\xc3\xadaco, TMEO, el diari Ara i The New York Times._NEWLINE_El 2009, va guanyar la tercera edici\xc3\xb3 del Premi Josep Coll en la categoria de menors de 30 anys amb el seu \xc3\xa0lbum Abulio, publicada a l'any seg\xc3\xbcent per Gl\xc3\xa9nat Editions._NEWLINE_Va comen\xc3\xa7ar a col\xc2\xb7laborar amb la revista El Jueves realitzant c\xc3\xb2mics per a la secci\xc3\xb3 d'actualitat._NEWLINE_El 2012 va publicar Fracasa mejor, una selecci\xc3\xb3 de les historietes en blanc i negre realitzades durant els tres anys anteriors. Gran part del material \xc3\xa9s in\xc3\xa8dit, encara que tamb\xc3\xa9 cont\xc3\xa9 material publicat a El Jueves i a diversos fanzines._NEWLINE_El 2013 va publicar Mox Nox, una recopilaci\xc3\xb3 d'historietes mudes d'una sola p\xc3\xa0gina i auto-conclusives, el contingut de la qual oscil\xc2\xb7la entre l'humor negre i l'absurd._NEWLINE_A finals de 2015 comen\xc3\xa7\xc3\xa0 a animar les seues obres finan\xc3\xa7ant-se mitjan\xc3\xa7ant la plataforma de micromecenatge Kickstarter."